ഷോക്കേറ്റുപിടയുന്ന റിസാനെരക്ഷിക്കാന് സുഹൃത്ത് അര്ജുന് കടന്നുപിടിച്ചു ദുരന്തക്കാഴ്ചയില് നിസ്സഹായനായി സുരേഷ് കൊല്ലം: കണ്മുന്നില് രണ്ടു വിദ്യാര്ഥികള് പിടഞ്ഞുമരിക്കുന്നത്, നിസ്സഹായനായി കണ്ടുനില്ക്കേണ്ടിവന്ന ദുഃഖത്തിലാണ് ഓട്ടോ ഡ്രൈവര് ഏറ്റുവായ്ക്കോട് ഗോപികയില് സുരേഷ്. വാക്കനാട് കല്ച്ചിറ പള്ളിക്കുസമീപം ആറ്റിലേക്കുള്ള പടവില് പൊട്ടിക്കിടന്ന വൈദ്യുത കമ്ബിയില്നിന്ന് ഷോക്കേറ്റ് കൊല്ലം ടി.കെ.എം. എന്ജിനീയറിങ് കോളേജിലെ വിദ്യാര്ഥികളായ റിസാനും അര്ജുനും പിടഞ്ഞുമരിച്ചതിന്റെ ദൃശ്യങ്ങള് മനസ്സില്നിന്നു മായുന്നേയില്ല. മരിച്ച വിദ്യാര്ഥികളടക്കമുള്ള അഞ്ചുപേരും നെടുമണ്കാവ് ജങ്ഷനില്നിന്ന് സുരേഷിന്റെ ഓട്ടോയിലാണ് കല്ച്ചിറയില് എത്തിയത്. ആറ്റില് വെള്ളം നിറഞ്ഞുകിടക്കുകയാണ്. ഇറങ്ങരുതെന്ന് ഞാന് കുഞ്ഞുങ്ങളോട് പറഞ്ഞു. ഇല്ല ഫോട്ടോയെടുത്തിട്ട് തിരികെക്കയറാമെന്ന് അവര് പറഞ്ഞുസുരേഷ് ഓര്ക്കുന്നു. കാടുമൂടിക്കിടന്ന ഭാഗത്ത് സ്റ്റേ കമ്ബിയാണെന്ന് തെറ്റിദ്ധരിച്ച് പിടിച്ചതാകാമെന്ന് സുരേഷ് സംശയിക്കുന്നു. ഉടന്തന്നെ അര്ജുന് വട്ടക്കമ്ബ് ഒടിച്ച് കൈവിടുവിക്കാന് ശ്രമിച്ചു. ആ വെപ്രാളത്തിനിടെ കരഞ്ഞുപറഞ്ഞുകൊണ്ട് അര്ജുന് റിസാനെ കടന്നുപിടിക്കുകയായിരുന്നു. കൂട്ടുകാരനോടുള്ള സ്നേഹത്തില് അര്ജുന് മരണത്തിലേക്കു വീണതാണെന്ന് സുരേഷ് പറയുന്നു. രണ്ടുകുട്ടികള് കണ്മുന്നില് പിടഞ്ഞുമരിക്കുന്നത് കണ്ടുനില്ക്കാനേ എനിക്ക് കഴിഞ്ഞുള്ളൂ. വെള്ളത്തില് വീണതാണെങ്കില് കൂടെച്ചാടി രക്ഷിക്കാമായിരുന്നു. ഇത് ഒന്നുംചെയ്യാന് കഴിയില്ലല്ലോ.സുരേഷിന്റെ കണ്ണുകള് നിറഞ്ഞു.ഒടുവില് അദ്ദേഹത്തിന്റെ വാക്കുകള് മുറിഞ്ഞു.The post ഷോക്കേറ്റുപിടയുന്ന റിസാനെരക്ഷിക്കാന് സുഹൃത്ത് അര്ജുന് കടന്നുപിടിച്ചു ദുരന്തക്കാഴ്ചയില് നിസ്സഹായനായി സുരേഷ് first appeared on MalayalamExpressOnline.